section_heading: Sjedinjene Američke Države
paragraph_text: U južnoj jurisdikciji, Vrhovno vijeće sastoji se od najviše 33 člana, a njime predsjedava suvereni veliki zapovjednik (engl. Sovereign Grand Commander). Ostali članovi Vrhovnog vijeća nazivaju se suvereni veliki glavni inspektor (engl. Sovereign Grand Inspectors General), a svaki je poglavar tijela Obreda na svom Orijentu (ili saveznoj državi). Ostali poglavari različitih Orijenta koji nisu članovi Vrhovnog vijeća nazivaju se zastupnicima Vrhovnog vijeća (engl. Deputies of the Supreme Council). Vrhovno vijeće južne jurisdikcije sastaje se svake neparne godine tijekom mjeseca kolovoza u Kući hrama (engl. House of the Temple) koji se nalazi u središnjici u Washingtonu. Tijekom ovog skupa, održavaju se sastanci između suverenog velikog zapovjednika i suverenih velikih glavnih inspektora, a mnogi članovi ovog bratstva iz cijelog svijeta prisustvuju otvorenoj ceremoniji koja je održava od petog do šestog dana istog skupa.